cyanic-selkie/wikianc huggingface dataset:
Olaf Bull
Bull og Joyce
James Joyce næret stor beundring for Ibsen, og da han ble kjent med Nora Barnacle i Dublin, nevnte han den andre Nora, hovedpersonen i Et dukkehjem, men frk Barnacle ante ingenting om henne. Mens Joyce jobbet med Finnegans Wake, ønsket han å legge inn referanser til skandinavisk språk og litteratur, og han hyret etterhvert fem norsklærere. Den første av dem var Olaf Bull. Joyce ønsket å lese norske verk på originalspråket, deriblant Peter Andreas Munchs Norrøne Gude- og Heltesagn. Han var på jakt etter ordspill og sære assosiasjoner på tvers av språkbarrierene, og dette var noe Bull kunne leve seg inn i. Linjer fra hans dikt går igjen i «dette spindelvev av ord», som Joyce selv kalte Finnegans Wake, og Bull selv dukker opp der under navnet «Olaph the Oxman».
I brevene hjem nevner Bull ingenting om Joyce, kanskje fordi han ofte bad familien om penger, noe som ville rime dårlig med hans ekstrajobb som norsklærer for en verdensberømt forfatter. Det er ukjent hvordan Joyce kom i kontakt med Bull, men begge var kunder i bokhandelen «Shakespeare & Co» i Paris som ble drevet av Sylvia Beach, så kanskje hun formidlet kontakt. I 1926 ble Ulysses utgitt i piratutgave i USA, slik at Joyce ikke ville tjene noe på det. Sammen med Beach laget han et protestskriv som skulle signeres av kjente diktere over hele Europa. Beach forteller i sine memoarer at Joyce var spesielt opptatt av å få Bull til å skrive under. Beach oppsporet Bull, som da var dradd fra Paris ut på den franske landsbygden, og sendte en mann dit med et brev skrevet på vegne av Joyce. Bulls kone Suzanne sørget for å skaffe ham en kopi av Bulls underskrift.
Arild Olsen
Arild Gunnar Olsen (født 14. januar 1952) er en tidligere norsk fotballspiller som vant Norgescupen i fotball med Bodø/Glimt i 1975. Han fikk to landskamper for, begge mot i 1976 og 1979.
Italias Grand Prix 2007
Italias Grand Prix 2007 var et Formel 1-løp arrangert 7. september – 9. september 2007 på Autodromo Nazionale Monza i Italia. Det var det trettende løpet i Formel 1-sesongen 2007.
Rapport
Fernando Alonso og Lewis Hamilton førte an McLaren til dobbeltseier på Monza foran Kimi Räikkönen. Felipe Massa måtte bryte løpet tidlig med tekniske problemer på sin Ferrari. Hamilton og Massa hadde en kamp i første sving som ble etterforsket av løpsledelsen men disse valgte å avfeie saken som en raceincident. David Coulthard kjørte ut tidlig i løpet slik at safetycar måtte på banen å samle feltet. Begge de to McLaren-bilene var på en to-stopp strategi mens Kimi Räikkönen i sin Ferrari var på en noe overraskende en-stopper. Dette overrasket mange og ga løpet en ny brodd, men de to McLaren-bilene var allikevel for raske. Räikkönen kom seg forbi Hamilton på grunn av nevnte strategi, men ble raskt tatt igjen og forbikjørt uten videre kamp.
Rødvenfjorden
Rødvenfjorden er en fjord i Rauma kommune i Møre og Romsdal. Den er en arm av Langfjorden. Bygdene Eidsbygda og Saltkjelneset ligger lengst inn og sør i Rødvenfjorden. Bygda Rødven ligger lengre ut på vestsiden. Bygda Holmenstranda ligger på østsiden. Bygda Åfarnes ligger lengst ut ved Langfjorden. Fra Åfarnes fergeleie, hvor det går ferge over til Sølsnes i Molde kommune.
Student
En student (maskulin og kjønnsnøytral form; studine som lite brukt femininum) er en person som studerer, det vil si får undervisning og tar utdanning, særlig ved en høyere læreanstalt. Begrepet skiller seg fra begrepet elev, som brukes om de som går på skole.
Studium er betegnelsen på det å studere, altså i sin videste forstand å granske noe eller mer spesifikt å utdanne seg ved et universitet, høyskole eller fagskole. Et studium må ikke forveksles med en studie.
I Norge
På norsk blir student tradisjonelt først og fremst brukt om personer som studerer ved universiteter og i moderne tid også høgskoler; begrepet står i kontrast til begrepet elev, som først og fremst brukes om personer som får undervisning på lavere nivå, opp til videregående skole. Både student- og elevbegrepene kan defineres på ulike måter og noen ganger brukes løsere; f.eks. kan en kunstner som har fått opplæring eller blitt påvirket av en annen mer etablert kunstner betegnes som dennes student eller elev.
Frem til begynnelsen av 1900-tallet var student i Danmark-Norge og Norge utelukkende eller først og fremst betegnelsen på personer som studerte ved universitetet, dvs. Københavns Universitet og fra 1811 Det Kongelige Frederiks Universitet i Christiania. Student ble tidligere også brukt som en generell betegnelse på personer som hadde tatt examen artium ved universitetet, uavhengig av om de fortsatte med universitetsstudier etter dette. De som skulle bli student ble i begynnelsen kalt russ og senere hen ble russen studenter når de hadde avlagt studenteksamen. I Danmark er fortsatt denne tradisjonelle språkbruken vanlig.
Tradisjonelt var latin – som frem til 1800-tallet var det dominerende vitenskapelige språket – blant de viktigste fagene man måtte kunne for å bli student. Frem til midten av 1800-tallet eksisterte det i Danmark og Norge en egen preliminæreksamen som gav mulighet til å studere uten eksamen i latin og gresk, men disse studentene fikk egne, lavere akademiske grader med mer begrensede karrieremuligheter, og slike studenter ble i samtiden betegnet som preliminarister heller enn studenter. Da det i 1875 ble innført realartium uten latin forsøkte konservative filologisk orienterte professorer fortsatt å forbeholde ordet student for dem med latinartium (gjerne kalt «latinere»); tradisjonelt hadde latinerne høyest status i skolesystemet og høyere utdannelse. Historikeren Ludvig Daae var kjent for å tiltale studentene som «studenter og realister» for å markere skillet mellom det han så på som egentlige studenter og dem som studerte ved universitetet med realfaglig bakgrunn.
I moderne tid har begrepet student også blitt tatt i bruk om enkelte andre grupper som tidligere vanligvis ble betegnet som elever; i 2003 kom fagskoleloven og brukte student om studenter ved fagskoler. I 2018 utvidet snl.no sin artikkel om studenter til også å omfatte fagskoler. .
Ifølge Statistisk sentralbyrå var det i Norge 1. oktober 2005 registrert 211 190 studenter ved landets universiteter og høgskoler. Av dette utgjorde kvinner 60 prosent. Vel halvparten av studentene studerer ved en av de 24 statlige høgskolene, vel en tredel ved ett av landets sju universiteter.
Økonomiske forhold
Økonomien til studenter har opplevd generelle endringer, inkludert innføring av de første offentlig-finansierte studielån rundt 1950. En generelt dårlig studentøkonomi står i kontrast til at «dagens studenter går ikke i lagerfrakk for å spare klærne» og «de vil nødig dele bad med åtte andre».
Studentliv og studentkultur
I forbindelse med studier på et lærested er studenter ofte engasjert i ulike studentaktiviteter sammen med andre studenter utenom selve studeringa. Det kan være festing, studentkroer, studentrevyer, turer, idrettskonkurranser og andre form for arrangementer og studentkultur. De kan for eksempel være medlemmer i forskjellige slags sosiale, faglige, sportslige, politiske eller religiøse studentorganisasjoner og -foreninger.
Russefeiring var tidligere ikke bare feiring av bestått examen artium ved et gymnas, men også innledning på studentlivet og opptak til høyere utdanning.
«Evig student» (på latin studiosus perpetuus) er kallenavn for en person som aldri gjør seg ferdig med studiene sine.
Caernarfon
Caernarfon (tidligere ofte nevnt ved en av de anglifiserte formene Caernarvon eller Carnarvon) er en liten by i det nordvestlige Wales. Den er administrasjonsby for grevskapet Gwynedd. Byen er mest kjent for Caernarfon slott, som ble reist av kong Edvard I av England og som derfor senere har blitt sett som en symbol på Englands dominans over Wales. Edvards arkitekt James av St. George var inspirert av Konstantinopels murer, da han var en ivrig tilhenger av korstogene.
Befolkningen er for det meste walisisktalende, og byen er et sentrum for walisisk nasjonalisme. I 1911 fikk David Lloyd George, som da var parlamentsmedlem for byen, idéen at fyrsten av Wales burde innsettes på Caernarfon slott. Han mente at dette kunne dempe nasjonalistiske strømninger, og samtidig øke britisk patriotisme. Seremonien, der den framtidige Edvard VIII ble innsatt som fyrste av Wales, fant sted 13. juli samme år, og medførte et sjeldent besøk fra kongefamilien. Dette ble gjentatt 1. juli 1969, da prins Charles ble innsatt. I den forbindelse kom en rekke trusler mot arrangementet fra walisiske nasjonalister, men det hele fant sted uten uforutsette hendelser.
Royal Welch Fusiliers ('Welch' er en gammel stavemåte i stedet for 'Welsh', 'walisisk') har sitt regimentsmuseum i byen.
Caernarfon var vertskap for den nasjonale Eisteddfod i 1894, 1906, 1921, 1935, 1959 og 1979. I tillegg ble det avholdt uoffisielle nasjonale eisteddfodau der i 1877 og 1880.
Den ortodokse kirke
Den ortodokse kirke, også omtalt som den østlige ortodokse kirke, er det nest største kirkesamfunnet i verden med omtrent 220 millioner døpte medlemmer. Den ortodokse kirke oppfatter seg også som den eldste kristne kirke, ettersom den står i en ubrutt historisk tradisjon tilbake til apostlene, og at den anser den Romerskkatolske kirke som brutt ut av den ortodokse kirke. Å kalle kirken østlig, som var dens opphav, er egentlig blitt misvisende ettersom det finnes flere ortodokse bispeseter og kirker på det afrikanske kontinent, i Vest-Europa og i Nord-Amerika.
Den fungerer som et fellesskap av autokefale kirker, hver styrt av sine biskoper via lokale synoder. Kirken har ingen sentral doktrinær eller statlig autoritet analog med lederen av den romersk-katolske kirke, som er paven, men den økumeniske patriark av Konstantinopel er anerkjent av dem som primus inter pares («først blant likeverdige») og betraktet som den åndelige lederen av mange av de østlige kristne sognene.
Som en av de eldste overlevende religiøse institusjonene i verden, har den østlige ortodokse kirken spilt en framtredende rolle i historien og kulturen til Øst- og Sørøst-Europa, Kaukasus og det nære østen. Den østlige ortodokse kirke kaller seg offisielt den ortodokse katolske kirke.
Den ortodokse kirke er en fellesbetegnelse på de kristne kirker i Romerriket før det store skisma i 1054, og i det bysantinske kulturområdet etter skismaet. Begrepet «de ortodokse kirker» i flertall – den gresk-ortodokse kirke, den russisk-ortodokse kirke, den serbisk-ortodokse kirke etc. er dette trosmessig feil: organisatorisk består kirken av en flat struktur med selvstendige eller selvstyrte kirker uten en organisatorisk pyramide-struktur med øverste leder på toppen som den romersk-katolske kirke har med paven som binder dem sammen. Når kirken likevel omtales i entall, er det fordi de åndelig sett er én kirke. Denne enheten kommer til uttrykk i en felles tro, felles kommunion (feiring av nattverd) og gjensidig anerkjennelse. Den ortodokse kirke er bygget på de syv første autorative økumeniske konsiler og tradisjoner.
Trosbekjennelse er Den nikenske trosbekjennelse (gresk: Σύμβολον τῆς Νικαίας) fra 325). Den anerkjenner den økumeniske patriark i Konstantinopel som den første blant likemenn i bispekollegiet. Den er historisk knyttet til patriarkatene i Konstantinopel, Alexandria, Antiokia og Jerusalem. Disse var, i tillegg til Roma, de opprinnelige patriarkatene. Det er tilkommet fem ortodokse patriarkater og selvstyrte kirker(se lister nedenfor).
De største av de ortodokse kirkene er tallmessig den russisk-ortodokse kirke etterfulgt av den rumensk-ortodokse kirke. Alle ortodokse kirker kan spore sitt opphav tilbake til ett av de fem oldkirkelige patriarkater, det vil si de fire som er nevnt ovenfor og Roma.
Betegnelsen «ortodokse kirker» brukes også om de kirkesamfunn som brøt med resten av kirken allerede etter konsilet i Kalkedon i 451. Disse kalles Orientalske ortodokse kirker og tilhører ikke ovennevnte kommunion. Man skiller derfor mellom de orientalske ortodokse kirker (eller pre-kalkedonske kirker) og de østlige ortodokse kirker.
Lære
Den ortodokse kirke bekjenner seg til det den oppfatter som den katolske (det vil si helhetlige og allmenne), apostoliske kristne tro. Troen er fundert på en ubrutt tradisjon tilbake til apostlene. Den hellige tradisjonen – Bibelen, liturgien, kirkefedrene, de økumeniske konsilene spiller derfor en avgjørende rolle som bærer av læren. Det er Helliigånden som leder kirken og dens tradisjon gjennom historien og gjør troen levende.
Verden er skapt av Gud til samfunn med Gud, men gjennom syndefallet ødela mennesket sin sanne gudbilledlighet. I sentrum for den ortodoks tro står inkarnasjonsmysteriet; at Gud ble menneske slik at mennesket kan bli guddommeliggjort og gjenfinne sin gudbilledlighet. Kristus har trampet ned dødskreftene med sin egen nedgang i dødsriket. Ortodokse oppfatter derfor sin liturgi som en vedvarende påske, en feiring av oppstandelsen.
Fromhet, spiritualitet og særtrekk
Ortodoks fromhetsliv er utpreget liturgisk. Fasteperioder avløses av høytider gjennom hele kirkeåret. Hver årstid har sine fastetider og sine festtider. Onsdag og fredag er fastedager og Søndag feires Kristi Oppstandelse. I motsetning til i Romerkirken fastes det på fastetides søndager. Fasten før påske er vegan. Samtidig understreker kirken at fasten handler først og fremst om å forberede kropp og sjel på å fordype seg i det troen er og ikke være lovisk.
Det liturgiske liv preges av mysteriene eller sakramentene, med dåp og nattverd som de aller viktigste. I nattverden får menigheten del i Kristi legeme og blod. I skriftemålet bekjenner den troende sine synder før gudstjenesten. Konfirmasjonen kalles ferming eller myronsalving og forrettes umiddelbart etter dåpen på udøpte, eller ved opptagelse av en konvertitt som er døpt i Faderens, Sønnens og Den Hellige ånds navn. Andre formuleringer aksepteres ikke, heller ikke om dåpen bare er gjort i Jesu navn etc. Ved dåpen gis tilgang til nattverden, også for det nyfødte barn. Ektevigsel, ordinasjon og sykesalving er også mysterier. Ettersom ekteskapets sakrament er forbeholdt mann og kvinne så utelukkes en kirkelig ektevigsel for samkjønnede par. På samme måte blir det når det er betinget at en som skal vies til biskop må være munk. Før diakonkandidaten til det tredelte prestedømmet, (diakon, prest, biskop), ordineres, må han enten være gift eller bli viet til munk. Den enkeltes moralske spørsmål hører hjemme i sjelesorg og skriftemål. Det enkelte menneskes privatliv legger kirken seg heller ikke opp i. Ekteskap kan inngås maksimalt tre ganger.
Den viktigste liturgiske handling er den guddommelige liturgi. Essensen ligger nær den katolske feiringen av messen, i en todelt liturgi, med ordets liturgi først og så nattverdens liturgi som høydepunkt. De ortodokse gudstjenester gir stor plass til liturgiske forbønnsrekker. Bruken av de bibelske salmene gjennomsyrer hele den ortodokse kirkes liv, men derimot er bruken av salmebok ukjent. Synet på nattverden er ikke ulikt det katolske, men én av forskjellene var sentral i det store skismaet. I den ortodokse kirke bruker man syret brød, mens man i den katolske kirke bruker usyret. Dette førte til gjensidige beskyldninger på 1000-tallet om at man ikke feiret nattverd på korrekt måte. Generelt kan en si at den ortodokse kirke tenker mer spirituelt angående nattverden enn skolastikken i den vestlig middelalder som søkte å finne rasjonelt utleggbare forklaringsmodeller på alt i troen. Ortodokse teologer har tidvis polemisert mot denne katolske tendensen, og ment at en må holde på at visse ting er uforklarlige mysterier. Til vanlig er det Johannes Chrysostomos liturgi fra 400-tallet som er vanlig søndagsliturgi, men i fasten feires Basilios den stores liturgi. På onsdager og fredager i fastetiden feires det «de forut innviede gavers liturgi» som er innviete nattverdselementer fra foregående søndags liturgi. Den ortodokse kirke har ikke venerasjon (ærbødighet) av nattverdsbrødet slik den katolske kirke har.
Ikonene spiller en viktig rolle i ortodoks åndelighet; de sies å formidle evangeliet til øynene. De er bærere av den hellighet som den avbildede person representerer, og er vinduer inn i det hellige. De fleste ortodokse hjem har et ikonhjørne hvor familiemedlemmene ber sine bønner, tenner lys og brenner røkelse.
Mystikk og askese er viktige elementer i ortodoks spiritualitet; gjennom bønn og åndelige øvelser søker en å se Gud slik apostlene så ham forklaret på Tabor. Innen klostervesenet er denne søken mot Guds-forening særskilt betydningsfull. Hesykastene praktiserer fortsatt den oldkirkelige Jesus-bønnen, også kalt hjertebønnen, hvor tradisjonelt skulle den som bet sitter i en spesiell stilling og be med pusten og oppmerksomheten rettet innad. Denne bønneteknikken praktiseres bare i enkelte klostertradisjoner, men selve bønnen har spredt seg særlig de siste generasjoner og den foregår ved at man gjentar de enkle ordene Herre Jesus Kristus (Guds sønn), miskunn deg over meg, en synder.
Ortodokse ærer helgener og ber de hellige om forbønner, men de tilber ikke ikonene. Helgenene feires med festdager og ikoner. I kirkene finnes også relikvier. Det kan heller ikke feires nattverdsliturgi uten en helt spesiell duk med ett trykt ikon av Kristus i graven, og med en relikvie innsydd i duken. Fremst blant helgenene er Gudfødersken Maria, hun som bar fram Gud, han som selv er Ordet.
Organisasjon
Den ortodokse kirke er i stor grad organisert som nasjonalkirker. Den økumeniske patriark i Konstantinopel anerkjennes som den første blant likemenn, med visse jurisdiksjonelle forrettigheter. Det økumeniske patriarkat er representert i Skandinavia av metropolitt Kleopas Strongylis. Han ble innsatt som metropolitt 5. mai 2014, og som den øverste biskop i Skandinavia er han leder for Den skandinaviske ortodokse bispekonferanse.
Den indre organiseringen har det klassiske kristne hierarki med biskoper, prester og diakoner. Øverst i hver delkirke står en patriark, erkebiskop, eller metropolitt som den første blant biskopene. Kirkene er noe ulikt organisert.
Den ortodokse kirke krever ikke at alle prester skal leve i sølibat; kun munkene må gjøre dette. En menighet skal helst ha en gift prest som sogneprest. Likevel er det slik at kun munker ordineres til biskop, så alle biskoper er sølibatære. Enkemenn kan også velges til Biskoper.
Delkirkene som tilhører den østlige ortodokse kommunion deles inn i to hovedkategorier, de autokefale og de autonome. De autokefale (fra gresk 'eget hode') har rett til å velge sitt eget kirkelige overhode. De autonome er i stor grad selvstyrte, men valget av kirkens lokale overhode må godgjennes av Patriarken. I tillegg kommer noen delkirker med tvetydig status, og noen som ikke deler full kommunion, men som på alle andre punkter hører inn under samme tradisjon. De som kommer i sistnevnte kategori er utbryterkirker, dels av nasjonalistiske grunner og dels av dogmatiske. Til Norge kom Den ortodokse kirke (i moderne tid) med Hellige Nikolai menighet på 1930-tallet. I dag finnes imidlertid en rekke ortodokse menigheter i landet, blant annet den russisk-ortodokse Hellige Olga menighet. Barentsburg er i særstilling i Norge, som eneste tettsted hvor flertallet av befolkningen er ortodokse; dette fordi byen i hovedsak er bebodd av russere og ukrainere.
David Ricardo
David Ricardo (født 18. eller 19. april 1772, død 11. september 1823) var en britisk økonom. Ricardo var en av 1800-tallets mest innflytelsesrike klassiske økonomer og kan sees på som oppfølgeren til Adam Smith. Ricardos styrke var logisk konsekvens og presisjon, men han hadde ikke Smiths helt unike evne til levende framstilling av de økonomiske forhold.
Bakgrunn
David Ricardo ble født i 1772 som det tredje av etterhvert sytten barn til Abigail og Abraham Ricardo. Familien var sefardiske jøder og hadde innvandret til London fra Amsterdam. Faren var en suksessfull aksjehandler og David Ricardo begynte som fjortenåring i farens tjeneste. I 1793 giftet han seg med kvekeren Priscilla Wilkinson som han med tiden fikk 8 barn sammen med. Han brøt med den jødiske religionen til fordel for unitarismen. Dette ledde til brudd mellom Ricardo og hans jødiske familie. Etter bruddet med familien etablerte David Ricardo sin egen karriere som aksjemegler på London Stock Exchange som ble meget suksessfull. Han kjøpte landeiendommen Gatcombe Park.
Universum Film
Universum Film AG (UFA) er et tysk filmselskap.
David Ricardo
Bakgrunn
I 1819 ble David Ricardo innvalgt i House of Commons fra en såkalt «råtten valgkrets», Portarlington. . Han var ikke markert tale, men på grunn av det store ry han hadde oppnådd som økonom på det tidspunktet ble argumentene hans for frihandel møtt med respekt selv om de gikk imot tidens ånd. Han måtte trekke seg på grunn av sykdom i 1823 og døde samme år.
Universum Film
Historie
UFA ble grunnlagt 18. desember 1917 som Universum-Film AG i Berlin under beskyttelse av den tyske generalstab (særlig Erich Ludendorff) for å ta opp kampen med fienden på filmpropagandaens område. Styreformann var direktøren for Deutsche Bank, Emil Georg von Stauß. I etterkrigstiden opplevet selskapet en rask vekst og ble det førende tyske produksjonsselskap. Det var sterkt involvert i utbyggingen av Potsdam-Babelsberg til Europas største filmproduksjonssted.
David Ricardo
Økonomiske teorier
David Ricardo ble interessert i økonomisk teori etter å ha lest Adam Smiths Nasjonenes velstand i 1799. Etter dette drev han selvstudier innen økonomifaget, først ganske sporadisk og senere mer konsentrert. -
Universum Film
Historie
Selskapet var tysknasjonalt innstilt og sympatiserte med det konservative partiet DNVP. Alfred Hugenberg, selskapets eier siden 1927, sørget for denne politiske retningen.
David Ricardo
Økonomiske teorier
Han utga si første bok, The High Price of Bullion, a Proof of the Depreciation of Bank Notes, i 1810. I boka argumenterte han for at det var en sammenheng mellom utstedt pengemengde og prisnivået i samfunnet. Han anbefalte derfor en metallstandard. Den tvungne innvekslingen i gull i England hadde på det tidspunkt var suspendert siden 1793 og den økte seddelutstedelsen fra både lokale banker og Bank of England hadde ledet til sterk inflasjon. . House of Commons hadde satt ned en såkalt Bullion Committee som delte Ricardos syn og det ble etterhvert vedtatt at suspensjonen av den tvungne gullstandarden skulle oppheves.
Universum Film
Historie
Under det nasjonalsosialistiske styret ble selskapet stilt under kontroll av ministeriet for folkeopplysning og propaganda. Selskapet støttet ivrig opp om den nye regjeringen. I 1937 solgte Hugenberg-konsernet det til Cautio Treuhand GmbH, et halvstatlig holdingselskap. Dermed var UFA i realiteten overtatt av staten. Den 10. januar 1942 dannet selskapet kjernen i det nye UFA-Film GmbH (UFI), hvor hele den tyske filmproduksjon ble samlet. Andre firmaer som ble innlemmet i dette selskapet var Bavaria-Film, Berlin-Film GmbH, Terra Film, Tobis, Prag-Film AG og Wien-Film GmbH.
Koordinasjonen av de enkelte produksjonsvirksomhetene ble ledet av en riksfilmintendant. Underlagt ham var produksjonssjefene, som hadde ansvar for totalplanlegning av årsprogrammene.
David Ricardo
Økonomiske teorier
Ricardo bygget videre på arbeidsverditeorien til Adam Smith og hans modell avvek på visse områder fra denne og fikk stor innflytelse på Karl Marx sine senere økonomiske analyser.
Universum Film
Etter andre verdenskrig
Etter krigen ble den delen som havnet i DDR, omgjort til DEFA – Deutsche Film-Aktiongesellschaft – et av de etterhvert mest berømte filmselskaper i den kommunistiske delen av Europa. I Vest-Tyskland beholdt staten UFI, før det ble reprivatisert i 1956. Samtidig ble Bavaria Film igjen skilt ut.
David Ricardo
Økonomiske teorier
En perle er modellen om komparative fortrinn i internasjonal handel som viste at to land (som handler med to varer) kunne tjene på å handle med hverandre, selv om det ene landet var mer produktiv enn det andre i produksjonen av begge varer. Dette dannet grunnlaget for det senere Heckscher-Ohlin teoremet for internasjonal handel. Ideen bak dette er at land handler med hverandre, fordi de har ulike ressurstilganger.
Universum Film
Etter andre verdenskrig
Siden 1964 eies UFA Film & TV Produktion GmbH av Bertelsmann-konsernet.
David Ricardo
Økonomiske teorier
Ricardos analyse av importforbudet for korn til England på slutten av 1700-tallet er også sentral i hans arbeider. Dette forbudet mente han var til sterk skade for industrien og dermed også for økonomiens totale vekstkraft. Han betegner landadelen som parasitter i det økonomiske systemet, fordi deres inntekter (det han kaller grunnrente) etter hans syn går til å holde tjenerskap og til annet luksuskonsum heller enn å bli kanalisert inn i produktiv virksomhet.
Ricardo kom inn i en heftig polemikk med den samtidige Thomas Malthus om hvorvidt det kunne skje en generell svikt i etterspørselen i økonomien. Ricardo som bygget på "Says lov" så dette som umulig. Hans syn ble stående nærmest uimotsagt helt til John M. Keynes tok opp igjen spørsmålet godt ut på 1900-tallet.
Ricardos teorier diskuteres også i dag, og det finnes en gruppe økonomer som kaller seg ny-ricardianere.
Universum Film
Regissører
Kjente UFA-regissører i stumfilmtiden var: Arnold Fanck, Johannes Guter, Fritz Lang, Friedrich Wilhelm Murnau og Arthur Robison.
Mellom 1933 og 1942 inkluderte regissørene Carl Boese, Eduard von Borsody, Peter Paul Brauer, Karl Hartl, Georg Jacoby, Gerhard Lamprecht, Herbert Maisch, Paul Martin, Karl Ritter, Reinhold Schünzel, Detlef Sierck, Hans Steinhoff, R. A. Stemmle, Viktor Tourjansky, Gustav Ucicky og Erich Waschneck.
Manxkors
Manxkors, eller steinplater med kors, er karakteristiske kristne markører på graver og som minnesteiner på øya Man fra tidlig middelalder og fram til og med vikingtiden til den ebbet ut på 1100-tallet. Rundt 204 dekorerte steiner har blitt funnet, noe som representerer den største konsentrasjonen av slike steiner for denne perioden. Kanskje den mest bemerkelsesverdige av keltiske korsene var den såkalte «Calf of Man Crucifixion», «korsfestelsen fra Calf of Man», som antagelig var et alter eller en helligdom framfor en gravmarkør.
En steinplate med en avbildning hovedsakelig av et kors, engelsk slab, er en utskåret plate av lokal stein. Korset er vanligvis plassert innenfor en sirkel. De ulike typene faller hovedsakelig sammen i tre kategorier:
De tidligste steinene hadde enkel formgivning som etterhvert ble mer kompleks. Inskripsjonene var på ogham, keltiske bokstaver og tidvis latin. I siste fase fikk korsene også norrøne runetekster. Enkelte av runemesterne markerte seg med navn, eksempelvis en som het Gaute.
Mange av korsene er fortsatt på sitt opprinnelige sted som Kirk Maughold, Jurby, Michael, Old Kirk Lonan, Old Kirk Braddan og sognekirken i Onchan, men enkelte foruten avstøpninger er tatt vare på i Manx Museum i hovedstaden Douglas.
Wilburs store eventyr
Wilburs store eventyr (originaltittel: Charlotte's Web 2: Wilbur's Great Adventure) er en amerikansk direkte-til-video tegnefilm fra 2003 som er en oppfølger til Hanna-Barbera-filmen Charlottes tryllevev. Filmen er produsert av Paramount Pictures, Universal Pictures, Universal Cartoon Studios, og Nickelodeon, og utgitt av Paramount Home Entertainment i USA og Universal Studios Home Entertainment på verdensbasis. Handlingen omfatter karakterer som ble utviklet av E.B. White i boka Charlotte's Web.
Sammendrag
Filmen åpner om våren, året etter at Charlotte døde. Hennes tre døtre, Nellie, Aranea og Joy, er nå ungdommer med Wilbur som deres ledsager og mentor. I løpet av denne tiden blir Wilbur venn med Cardigan, et nyfødt Lam som blir sett ned på av de andre lammene og alle sauene, fordi han er den eneste som har svart ull. Wilbur tar Cardigan under sin beskyttelse, og viser ham rundt omkring på gården. Imidlertid, etter bare noen få uker, selger deres eier bonde Zuckerman plutselig Cardigan til en annen bonde.
Wilbur, sammen med Nellie, Aranea, Joy og Templeton bestemmer seg for å besøke Cardigan og sjekke om han er trygg og har det greit ved den nye gården. Templeton krever at Wilbur senere skal sitte barnevakt for barna sine, i bytte mot at Templeton hjelper ham i løpet av utflukten. Underveis for å besøke Cardigan blir Wilbur sulten, og han spiser noen bjørnebær som får ham til å se lilla ut. Deretter setter han foten fast i noen tornekratt som Templeton frigjør ham fra (under løfte om at Wilbur skal sitte barnevakt i ytterligere to uker)
I tillegg har dyrene på gården problemer på grunn av en slem rev, som heter Farley, og stjeler en høne fra låven. Wilbur får skylden for dette etter å ha forsøkt å stoppe reven. Farley kommer tilbake, stjeler Cardigan fra låven, og planlegger å spise ham. Wilbur må derfor redde vennen sin.
Harald Ramm Østgaard
Harald Ramm Østgaard (født 25. juli 1920 i Drammen, død 2005 i Bærum) var en norsk arkitekt.
Botswana under Sommer-OL 2000
Botswana under Sommer-OL 2000. Sju mannlige sportsutøvere fra Botswana deltok i to sporter, friidrett og boksing under Sommer-OL 2000 i Sydney. Det var sjette gangen Botswana deltok i et sommer-OL. De vant ikke noen medalje.
Steve McManaman
Steven Charles McManaman (født 11. februar 1972 i Liverpool, England) Er en engelsk tidligere fotballspiller som spilte for Liverpool, Real Madrid, Manchester City, samt for det engelske fotballandslaget.
Jan Vreede
Jan Johannes Anthony Arnoldus Vreede (født 19. januar 1900 i Zaandam, død 17. februar 1989 i Amsterdam) var en nederlandsk seiler som deltok i de olympiske leker 1924 i Paris og 1928 i Amsterdam.
Vreede vant en olympisk bronsemedalje i seiling under sommer-OL 1924 i Paris. Han var med på den nederlandske båten «Willem Six» som kom på tredjeplass i 6-metersklassen bak den norske båten «Elisabeth V» og «Bonzo» fra Danmark. Mannskapet på «Willem Six» var; Johannes Guepin, Johan Carp og Jan Vreede. Seilasene ble gjennomført utenfor Le Havre i perioden 21. til 26. juli 1924.
Martin Sæterhaug
Martin Sæterhaug (født 13. august 1882, død 23. august 1961) var en norsk skøyteløper og syklist. Han representerte Trondhjems Skøiteklub og Trondhjems Velocipedklub, og var en av Norges beste skøyteløpere mellom 1905 og 1920. Sæterhaug var medlem av en stor familie, som teller skøyteløpere på toppnivå over to generasjoner.
Han ble norgesmester i 1908 og 1914, og var i alt 9 ganger nr. 2 eller nr. 3. I verdensmesterskapet i Davos i 1908 ble han nr. 2 etter Oscar Mathisen, og i Trondheim i 1911 ble han nr. 2 etter Nikolaj Strunnikov. Han har ellers en tredjeplass, en fjerdeplass og en femteplass fra VM. I EM har han en tredjeplass, to fjerdeplasser og en femteplass.
Steve McManaman
Liverpool FC
Han var på ungdomstreningskontrakt (Youth Training Scheme) hos Liverpool FC og signerte profesjonell kontrakt på begynnelsen av 1990-tallet under daværende manager Kenny Dalglish. Han gikk gradene på Melwood og skulle senere bli en av klubbens aller største stjerner i klubbens mindre suksessfulle periode hvor de bare vant FA-cupen i 1992 under Graeme Souness og Ligacupen i 1995 under Roy Evans. I sesongen 1991/92 ledet hans samarbeid med Ian Rush og Dean Saunders Liverpool fram til FA-Cup-finalen Der han la opp til Michael Thomas' mål. McManaman viste seg som en av Storbritannias største talenter på vingen sammen med Ryan Giggs på Manchester United. I 1995 skåret han begge målene og ble «Man of the Match» i Ligacup-finalen.
Martin Sæterhaug
Som syklist deltok han i sommer-OL for Norge i 1912 i Stockholm i landeveisritt individuelt og lag.
Steve McManaman
Liverpool FC
I 1997 var han blitt en av de største stjernene på Liverpool og det kom forespørsler om kjøp fra Juventus og FC Barcelona på £12.5 millioner, men McManaman ville ikke til noen av dem. Han var en viktig spiller på Liverpool og datidens Middlesbrough FC-manager Bryan Robson sa følgende om McManaman: «Alle vet at hvis de stopper McManaman stopper de Liverpool».
Alt var det ikke bare fryd og gammen for McManaman, som sammen med Jamie Redknapp, David James, Jason McAteer og Stan Collymore fikk rykte på seg for å være ei festløver. Samtidig hadde McManaman og kompisene kontrakter som modeller for selskaper som Top Man, Hugo Boss og Armani. Alt det gjorde at de fikk kallenavnet «Spice Boys».
Han fikk til tider kritikk for å score for få mål, men det gjorde han opp for med alle innleggene og oppløpene til klassespillere som Robbie Fowler og senere Michael Owen.
I 2006 kom han inn som nummer 22 på listen «100 Players who Shook The Kop» og han holder fortsatt rekorden i Liverpool som den spilleren med flest målgivende pasninger.
Real Madrid
Året 1999 forlot McManaman klubben i sitt hjerte og dro til Real Madrid, som fikk ham gratis etter den mye omtalte Bosman-dommen. Steve ble dermed den andre engelske spilleren i Real Madrid etter Laurie Cunningham, som spilte der på 1980-tallet, og han var den mest høyprofilerte engelske fotballspilleren som hadde gått til Spania siden Gary Lineker gikk til Barcelona. Han ble med hele veien til Mesterligaen-finalen i 2000 og ble kåret til banens beste der han scoret på en fantastisk volley i 3-0-seieren over Valencia CF.
Harald Ramm Østgaard
Han var utdannet ved Statens Arkitektskole i Oslo 1946. Derpå arbeidet han hos arkitekt Bjarne Thinn Syvertsen i Drammen, hos distrikts- og reguleringsarkitekten i Tana 1946–47 og hos arkitekt Knut Knutsen i Oslo 1947–1952. Her ble han sentral ved oppføringen av den norske ambassaden i Stockholm, og var også involvert i designet av Hotel Viking (ferdig 1952) og Gjøvik Strandhotell.
Strømbryter
En strømbryter er en elektrisk komponent som kan bryte en forbindelse mellom to ledere slik at strøm ikke lengre kan flyte gjennom bryteren. Tilstanden kalles «av». I tilstanden «på» er lederne forbundet og strømmen kan flyte. En klassisk strømbryter er utført mekanisk. Modernere utgaver som benytter halvledere for samme funksjon kalles til vanlig ikke brytere. Strømbrytere benyttes typisk til å skru av og på lys og elektriske eller elektroniske apparater. Den styrende mekaniske delen (aktuatoren, se nedenfor) kan også betjene flere brytere samtidig. Bryterne kalles da poler ved nummereringen, som eksempelvis «tre-polet».
Aktuator
Den bevegelige delen som overfører kraften for å endre bryterens posisjon kalles aktuator og kan være utformet på forskjellige måter. Eksempler på brytere med forskjellige typer manuelt opererte aktuatorer er:
Eksempler på brytere med andre typer aktuatorer er:
Kontakter
I sin enkleste form, har en bryter to elektrisk ledende biter som kan settes i kontakt med hverandre for å slutte en elektrisk krets og adskilles for å bryte kretsen. Disse bitene kalles bryterens kontakter.
Harald Ramm Østgaard
Ramm Østgaard hadde egen praksis i Oslo fra 1952, og fikk mange større oppdrag, som Institutt for arbeidsledelse i Iduns vei 2 Asker, med fasader av rød teglstein (ferdig 1974). Han stod bak brutalisme da han bygget Realfagbygget 1963–1977 med kraftige armerte betongkonstruksjoner, etter eget utsagn inspirert av den japanske Kunio Maekawa under en studiereise til Japan. Første trinn av Fylkeshuset i Aust-Agder – laget sammen med Arve Sørum – stod ferdig 1977 (konkurranse 1973), også dette med fasader av rødt tegl. Ved hans kontor virket også den unge Arne Gunnarsjaa 1969–79.
Strømbryter
Kontakter
En bryter kan ha ett eller flere sett av elektriske kontakter. Hvert sett av kontakter kan være i én av to tilstander:
Harald Ramm Østgaard
Fra 1961 hadde han firma med Per Cappelen, som han hadde studert sammen med, og også jobbet sammen med hos Knutsen (1947–50). Firmaet tegnet nybygg til Statens institutt for folkehelse, oppført 1969.
Strømbryter
Kontakter
Noen sett av kontakter kan være normalt åpne (ofte merket NO for engelsk normally open) inntil de lukkes ved å aktivere bryteren, mens andre kan være normalt lukket (ofte merket NC for engelsk normally closed) inntil de åpnes ved å aktivere bryteren.
Nick Simper
Nicholas John Simper (født 3. november 1945 i Southall i Middlesex) er en engelsk bassist, mest kjent som et av originalmedlemmene i hard rock-bandet Deep Purple. Simper medvirker på bandets tre første album.
Harald Ramm Østgaard
Han var sønn av ingeniør Erling Ramm Østgaard (1882–1964) og Edith Sofie Evensen (1894–1980). Han var far til arkitekt Michael Ramm Østgaard (født 1952). For øvrig var han også i slekt med arkitektkollega Rolf Ramm Østgaard (1923).
Strømbryter
Kontakter
En bryter som lukker noen kontakter og åpner noen andre kontakter i samme operasjon kan virke etter to forskjellige prinsipper:
Steve McManaman
Real Madrid
Sesongen 2000/01 var en av hans beste og Steve McManaman var meget delaktig i gulljakten og erobre trofeet i Primera Division. Han fikk likevel mindre og mindre spilletid for Real Madrid da de på den tida valgte ut troppen etter den kommersielle markedsverdien, og ikke etter hvordan man gjorde det på trening. Det er en kjensgjerning at «Macca» alltid var en av de som trente hardest. Dette kom frem i hans biografi Disneyfication of Real Madrid (2004).
Selv om det ble mindre spilletid viste han sin verdi på banen de gangene han slapp til, noe som resulterte i stor respekt blant de andre stjernene som Ronaldo, Raúl González, Zinedine Zidane, Luís Figo, Guti og Iván Helguera. McManaman vant sin andre Champions League-medalje i sin tredje sesong for klubben 2002. Påfølgende sesong ble det bare 21 kamper, hvorav 9 fra start, noe som fikk fart i ryktene om en potensiell overgang.
Strømbryter
Kontaktkombinasjoner
Animasjon av ende/vekselvender med kryssveksler (4-way) trappefunksjoner :
Steve McManaman
Manchester City
Det året David Beckham kom til klubben mistet McManaman sin plass for godt i laget. Dette resulterte i at han forlot spansk toppserie og vendte nesa hjem til England og Premier League. Med seg på lasset fikk han også Claude Makélélé som gikk til Chelsea, Fernando Hierro som gikk til Bolton og senere Fernando Morientes som endte opp i Liverpool.
Han ble signert av Kevin Keegan og Manchester City hvor han ble lagkamerat med bestevenn og tidligere lagkamerat i Liverpool FC, Robbie Fowler. Da da McManaman ofte var skadet og etter sigende virket umotivert, mistet han plassen på høyrekanten til unge Shaun Wright-Phillips og etter to sesonger i Manchester City la Steve McManaman opp som spiller.
Strømbryter
Kontaktkombinasjoner
Animasjon kryssvender (4-way) :
Steve McManaman
Statistikker
* Kun ligakamper.
Han fikk 37 kamper og 3 mål for Englands herrelandslag i fotball.
Etter spillerkarrieren
Etter endt fotballkarriere har han spilt i slutten av 2006 i fotballfilmen Goal II: Living the Dream som handler om en ung meksikaner, Santiago Munez, som, etter å ha briljert for Newcastle, blir hentet til Real Madrid. I denne filmen har McManaman en rolle i støtteapparatet rundt laget.
Steve McManaman har også jobbet for sportskanalene ITV og ESPN Star. Fritiden har noen ganger blitt brukt til fotball, da for «Liverpool Legends» som er et sammensatt lag av gamle Liverpool-spillere og Hong Kong Rangers; et lite fotballag fra Hongkong.
Franciszek Zachara
Franciszek Zachara (født 10. desember 1898 i Tarnów i Polen som da var del av Tsarrussland, død 2. februar 1966 i Tallahassee i Florida) var en polsk-amerikansk pianist og komponist.
Bakgrunn
Han ble født av foreldrene Ludwig Zachara og Maria Kapłańska. Etter å ha fullført sin videregående utdanning i Warszawa, studerte han i Saratov (Russland), hvor han fikk diplom fra musikkhøgskolen. I årene 1919-1921 studerte han piano ved professor Alexander Dubassoff på musikkhøgskolen i St. Petersburg.
Krriere
I årene 1922-1928 var han ansatt som pianopedagog ved musikkhøgskolen i Katowice. I denne tiden gav han mange konserter i Polen, Østerrike, Tyskland, Frankrike og i USA.
Hans debut i USA var den 18. november 1928 i Town Hall i New York City. Programmet var verker av J.S. Bach, Beethoven, Chopin, Mozart, Scarlatti-Tausig, Skrjabin, Debussy, Liszt og hans egen komposisjon «Humoreska». Det amerikanske publikum og media, The New York Times, The New York Sun og The New York Herald-Tribune mottok hans konsert med stor entusiasme. Denne konserten var startet hans lange turne rundt om i USA. I denne tiden oppnådde han pianoprofessorstilling ved Høgskolen i Brenau, hvor han var aktiv med undervisning, komponering og gav flere konserter fram til 1946. I denne perioden ble han gift med Patty Haralson, og i 1947 flyttet han til New York. Zachara drev med skyting som hobby, hvor han vant flere priser.
Fra 1948 var han i Florida, hvor han fremdeles komponerte, spilte konserter og underviste i piano ved høgskolen i Florida (Florida State University – FSU). I denne tiden ble han venn med Erno Dohnanyi, pianist og komponist, som også var professor ved denne høgskolen. Den 25. februar 1952 var ble dagen for den amerikanske premieren av pianokonserten E-dur op. 30 av Franciszek Zachara. Her opptrådte han som solist og Erno Dohnanyi dirigerte orkesteret.
Zachara komponerte, gav flere konserter og underviste på høgskolen (FSU) fram til 21. januar 1966, hvor han etter ett hjerteinfarkt ble kjørt til sykehuset i Tallahassee, hvor han døde 2. februar 1966.
Zachara var medlem i flere organisasjoner: The Florida Composers League, The Florida State Music Teachers Association, Music Teachers National Association, Kiwanis Club, Manhattan Chess Club, National Rifle Association, Tallahassee Rifle and Pistol Club (leder), Pi Kappa Lambda, International Who's Who in Music, og American Association of University Professors.
Zachara beholdt jevnlig kontakt med familien i Polen, og særlig med broren sin, Wladyslaw Zachara, som var multiinstrumentalist og komponist. I årene bak jernteppet, 1950-60, hvor man ikke hadde mulighet til å reise fritt, sende brødrene Zachara sine komposisjoner til hverandre via post. Takket være denne korrespondansen spilte Zachara inn sin brors komposisjon Ballade Espagnole på vinylplate. Aktuelt er denne innspillingen, samt LP-en med komposisjoner av Chopin, Liszt, Dohnányi, Strauss, og Zachara hos hans barnebarn, Zbigniew Slaby, som er pianist, organist og komponist også.
Zachara komponerte over 150 verker for orkester, piano, orgel, solostykker og pianokonsert. Disse komposisjonene er i dag på biblioteket ved høgskolen på Florida, (Warren D. Allen Music Library, Florida State University), hvor det blir nå jobbet med publikasjonsrettighetene (2008). Mesteparten av disse materialene er originaler eller kopier utført av komponisten ham selv. En del av hans komposisjoner forsvunnet eller er fragmentarisk.
I dag blir hans Sonate for klarinett og piano op. 72 nr. 1 gitt ut, (Leblanc Publications, 1964). Hans komposisjoner var tidligere blitt utgitt av: Gamble Music Co., Theodore Presser Co., Leblanc Publications Inc., Music Publisher’s Holding Corp., Remick, G. Schirmer, Shattinger Piano & Music Co., and Southern Music Co., mens hans innspillinger på LP av Liszts, Chopins, Delibes-Dohnanyis. Strauss-Zacharys komposisjoner, var utført av Transphono/Ohio Recording Service.
Nummereringssystemet for komposisjonene ble dannet av Zachara ham selv, og brukt fram til 50-årene i 20. århundre. I dag jobbes det med kartlegging av Zacharas verker.
Ana Lucia Cortez
Ana Lucia Cortez er en fiktiv person i den amerikanske TV-serien Lost, spilt av Michelle Rodríguez. Hun tiltrådte en kort gjesteopptreden i første sesongs finaleavsnitt «Exodus», men ble en del av hovedbesetningen i andre sesong. Hun opptrer totalt i 23 av 121 episoder.
Her ble det fortalt at da flyet, «Oceanic Flight 815», delte seg mens det ennå var i luften, og haleseksjonen landet på en annen del av øya, i praksis opprettet to grupper med overlevende. I tilbakeblikk i to episoder som kretset rundt henne «Collision» og «Two for the Road», viser at hun var en tøff politikvinne før hun satte seg på det skjebnesvangre flyet.
Trelast
Trelast er en fellesbetegnelse på skurlast og høvellast laget av treverk. Trelast kategoriseres etter dimensjon. De viktigste typene er planker, bord, rekker, lekter, firkantbjelker (tidligere box) og listverk. Skurlast lages av rundt tømmer, mens høvellast etter tørking i tillegg blir høvlet og justert slik at de blir helt plane, glatte og eventuelt får en profil.
Dimensjoner for trelast er med et fuktighetsinnhold på 20 % for skurlast og 17 % for høvellast. Prosenten er uttrykt ved treets innhold av vann, målt i masse i tørr tilstand. Dimensjonene for justert skurlast er 2 mm mindre enn for skurlast.
Ana Lucia Cortez
Skuespilleren Rodriguez skapte bråk og omtale da hun ble stoppet av politiet for å ha kjørt i påvirket tilstand av ytre stimulanser. Det skjedde noen uker før hennes figur ble drept i serien, skutt av sitt eget våpen. At hun ble fjernet fra serien ikke lenge etter at hun skapte kontrovers i amerikanske media førte til spekulasjoner om det var den reelle årsaken til figuren ble drept og således skrevet ut av serien. Produsentene av Lost uttalte derimot at Rodriguez egentlig kun var interessert i å spille i en sesong og av den grunn var rollefiguren Ana Lucias død skrevet helt fra begynnelsen.
Trelast
Sortering
Trelast blir i Norge solgt og sortert i dimensjoner etter Norsk standard.
Ana Lucia Cortez
Hun framstilte en person som ble oppfattet som tøff, men ikke særlig sympatisk. Melanie McFarland i avisen Seattle Post-Intelligencer beskrev Ana Lucia som «en av mest intenst hatede rollefigurer på fjernsynet [i] høsten [2005]» grunnet at hun var «fiendtlig» og en «bølle». Hun la til at da Ana Lucia myrdet rollefiguren Shannon Rutherford (spilt av Maggie Grace) var hun den av de overlevende på øya som fikk minst sympati av seerne.
Trelast
Sortering
Trelast blir solgt i fallende lengder eller justert i 30 centimeters intervall.
Ana Lucia Cortez
Se også
Huvudroller i Lost
Trelast
Beskyttelse
Trelast er et naturprodukt, og derfor utsatt for angrep av skadedyr og mikroorganismer som kan finne næring i veden. Sopper og skadedyr finnes over alt. I Norge er de viktigste treslagene til bygningsbruk gran og furu, som er lite motstandsdyktige.
Det er to hovedmåter å beskytte treverket på: Konstruktiv beskyttelse og kjemisk beskyttelse. Konstruktiv beskyttelse vil si å bygge slik at treverket aldri får over 20 % fuktighet, for ved langvarig fuktig tilstand er faren for soppangrep til stede. Hvis man vet at treverket kan bli fuktig, så bruker man kjemisk beskyttelse. Dette er en av to metoder, enten impregnering eller overflatebehandling.
Omregning fra tommemål til millimetermål
Tidligere var det vanlig å angi tømmer i tommemål, men dette brukes ikke lengre av fagfolk og industrien har gått over til millimeter. Nedenfor er en omregningtabell for de vanligste størrelsene. Merk tommemålene til venstre (og konverteringene i parentes) er omtrenglige, mens millimetermålene ellers i tabellen er eksakte i henhold til trelast-standarden.
Det som før ble kalt «2x4 toms» kalles nå «48x98 mm», som er de faktiske målene for akkurat samme trelast. Forøvrig har man i Australia istedet valgt å redefinere størrelsene til runde metriske tall, for eksempel 50x100.
Eksterne lenker
Lumber Бревно
Dictyoptera
Dictyoptera er en gruppe av insekter. Den består av tre ordener som har fysiologiske fellestrekk.
Utseende
...